lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas slimnīca iegādājusies trīs jaunas medicīnisko izmeklējumu iekārtas – ZZ.lv
Vārda dienas svin: Rodrigo, Rauls
andra.ozola@zz.lv - 14.04.2022 - 12:57
Turpinot attīstīt tehnoloģisko nodrošinājumu un darbā ieviešot jaunākās paaudzes izmeklējumu tehnoloģijas, SIA “Jelgavas pilsētas slimnīca” Diagnostiskās radioloģijas nodaļai iegādājusies trīs jaunas iekārtas – jaunākās paaudzes datortomogrāfu, rentgena aparātu un ultrasonogrāfijas iekārtu, informē Jelgavas pašvaldības Sabiedrisko attiecību pārvaldē.
Slimnīcas valdes loceklis Kārlis Smilga atklāj, ka tehnoloģijas, tostarp izmeklējumu iekārtas medicīnas nozarē, attīstās ļoti strauji. Jelgavas slimnīca jaunākās paaudzes medicīnas iekārtas iegādājusies par piešķirtajiem valsts budžeta līdzekļiem no neparedzētiem gadījumiem, un tas ir ļoti būtisks ieguvums tik plaša profila reģiona slimnīcai, kāda ir Jelgavā.
K.Smilga norāda, ka jaunās paaudzes tehnoloģijas pavērs plašākas un kvalitatīvākas iespējas gan ārstēt jau esošos pacientus, ātrāk un precīzāk nosakot diagnozi, it īpaši insulta un politraumu gadījumā, gan attīstīt un paplašināt ambulatori sniegto pakalpojumu klāstu, tostarp kardioloģiskajiem izmeklējumiem.
Diagnostiskās radioloģijas nodaļas vadītājs Edmunds Kalniņš stāsta, ka iepriekšējais datortomogrāfs slimnīcā labi kalpojis astoņus gadus un ir morāli novecojis. “Šobrīd savā īpašumā esam ieguvuši jaunākās paaudzes 64 slāņu datortomogrāfu “GE”, kas plaša profila reģionālajai slimnīcai ir optimāls variants. Uz tā var veikt visdažādākos izmeklējumus – galvas, muguras, plaušu, vēdera dobuma, mazā iegurņa, asinsvadu un citus. Atšķirībā no iepriekšējā datortomogrāfa, šis ir jaudīgāks un daudz ātrāk apstrādā informāciju, līdz ar to vairs nebūs negaidītu pārtraukumu tikai tāpēc, ka aparāts informācijas apjoma dēļ ir pārkarsis un tam jāatdziest, ar jauno aparātu varēsim veikt dažādas izmeklējumu rekonstrukcijas, lai iegūtu papildu informāciju. Piemēram, vizualizēt jebkura veida audus, lai detalizēti redzētu asinsvadu izmeklējumus, vai nav izveidojies trombs,” stāsta E.Kalniņš, papildinot, ka jaunā aparāta papildu ieguvums ir arī automatizēta pozicionēšanas sistēma – ar 3D kameru aparāts pats, vadoties pēc ievadītās informācijas, pielāgo cilvēka pozīciju, lai veiktu konkrētās ķermeņa daļas izmeklējumu. Jāpiebilst, ka Baltijas valstīs ir tikai divi šādi aparāti – Paula Stradiņa Klīniskās universitātes slimnīcā un tagad arī Jelgavas slimnīcā.
Saturs turpināsies pēc reklāmas.
Datortomogrāfijas izmeklējumi slimnīcā šobrīd gan nav pieejami. “Jaunais aprāts ir uzstādīts, un šobrīd tiek saslēgtas visas sistēmas, aprāts kalibrēts, pārbaudīti parametri. Tiklīdz tiks veiktas visas nepieciešamās pārbaudes, dokumentāciju iesniegsim izvērtēšanai Radiācijas drošības centram, lai saņemtu licenci darbam ar jauno iekārtu. Pēc tam pie mums ieradīsies datortomogrāfa ražotājfirmas pārstāvis, kurš apmācīs personālu. Jelgavas slimnīca strādā diennakts režīmā, un arī šis pakalpojums ir jānodrošina diennakts režīmā, tāpēc apmācības nepieciešamas deviņiem radiologa asistentiem un četriem ārstiem radiologiem,” skaidro E.Kalniņš.
Jaunās iekārtas nogādāšana slimnīcā bijis sava veida izaicinājums, proti, datortomogrāfa ievērojamā izmēra dēļ tas ar tehniku iecelts pa 4. stāva gaiteņa lielo logu. “Slimnīcas gaitenī tika izņemts logs, lai nogādātu lejā veco iekārtu un ieceltu jauno iekārtu. Tas bija zināms izaicinājums,” skaidro K.Smilga. Viņš norāda, ka līdzšinējo datortomogrāfu plānots uzdāvināt Jelgavas poliklīnikai, tādējādi tiks paplašināta šī pakalpojuma pieejamība mūsu pilsētā. Līdz šim datortomogrāfijas izmeklējumi bija pieejami tikai Jelgavas slimnīcā un SIA “Zemgales veselības centrs”.
Līdz ar datortomogrāfu piegādāts arī jaunākās paaudzes “Siemens” rentgena aparāts un modernākā “Canon” ultrasonogrāfijas iekārta ar sešām zondēm, kas ļauj izmeklēt cilvēka ķermeni gan no iekšpuses, gan ārpuses. “Rentgena aparāts slimnīcas ikdienā ir neaizstājams. Mums līdz šim bija divi rentgena aparāti, un vienu no tiem, kas slimnīcā kalpoja jau astoņus gadus, iemainījām pret jaunāku. Tā lielākais pluss ir automātiskā pozicionēšanas sistēma, kas atvieglos izmeklējuma veikšanu, piemēram, pacientiem, kuri nevar pagriezties vai nevar piecelties. Radioloģijas asistents šo aparātu varēs pielāgot katram konkrētam cilvēkam,” stāsta nodaļas vadītājs.
Saturs turpināsies pēc reklāmas.
Viņš norāda, ka zināmu laiku aizņems jauno aparātu salāgošana ar datubāzēm “Ārsta birojs” un “DataMed”, kurās vienkopus tiek glabāta informācija par personai veiktajiem izmeklējumiem.
Nodaļas vadītājs atzīst, ka svarīgākais šobrīd ir palaist datortomogrāfu un rentgena aparātu. Jaunā ultrasonogrāfijas iekārta tiks pieslēgta mazliet vēlāk.
Lai gan šobrīd norit jauno iekārtu kalibrēšana un gaidāma darbinieku apmācība, rentgena un ultrasonogrāfijas izmeklējumi slimnīcā nav pārtraukti, tie tiek nodrošināti ar līdzšinējām iekārtām.
Saturs turpināsies pēc reklāmas.
2020. gadā slimnīcas Diagnostiskās radioloģijas nodaļai tika iegādāts jaunākās paaudzes mamogrāfs ar augstākas izšķirtspējas monitoriem.
VMD aicina iedzīvotājus medību sezonas laikā būt uzmanīgiem
Ar militāru parādi un salūtu Dobelē norisināsies Zemessardzes 51.kājnieku bataljona gadadienas pasākumi
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.